da en en en fr de da id da nb da da da da da da da da da da en en
Svanholm mod irere, finner, rumænere og russere - Svanholm Cricketklub
Onsdag d. 23. december 2020 kl. 11:13 af Henrik Pfaff
15 mestre fra 15 europæiske lande plus Rusland med Svanholm som dansk repræsentant skal i perioden 31. maj til 25. juni 2021 i La Manga i Sydspanien afgøre det europæiske mesterskab i klubcricket i spillets korte version. Det den mest ambitiøse internationale klubturnering nogen sinde. Aldrig før har 15 lande sendt deres mestre i T 20 cricket – eller for den sags skyld anden form for cricket- til et mesterskab.
Ligesom sidste bliver alle kampe transmitteres på diverse kanaler.
Deltagerne inviteres kvit og frit med tøj, rejse og ophold og spisning betalt og tilbyder pæne pengepræmier til de bedst placerede klubber
Svanholm var med, da turneringen blev spillet for første gang med 8 deltagere i 2019 og vendte trods et noget skuffende nederlag til et tysk hold i semifinalerne hjem med en stor oplevelse og et lille tilskud til klubkassen.
ECL-turneringen blev på grund af coronaen ikke afholdt i 2020.
Svanholm kvalificerede sig i Danmark i 2020 til ECL-2021 ved at vinde et slutstævne i Herning mod KB og Skanderborg. Da Skanderborg, der havde kvalificeret sig til ECL-turneringen i dette år, blev ”snydt” for oplevelsen, havde DCF bestemt at klubben skulle have en yderligere chance i en kvalifikationskamp hjemme mod den danske mester. Efter en dramatisk kamp i Skanderborg, som der stadig tales om, vandt Svanholm.
Vi burde kunne gøres os godt i vores pulje. Denne gang har Svanholms har Hamid Shah lovet at tage med og det vil give et stort kvalitetsmæssigt løft.
Om vi kan røre irerne med deres professionelle set up bliver nok vanskeligt, mens klubhold fra Finland, Rusland og Rumænien ikke lyder skræmmende. Det er i øvrigt første gang nogensinde, at vi skal spille med et finsk, russisk og rumænsk hold. Spændende, hvor mange der kan tale finsk og russisk, men rumænerne, der var med i den anden pulje sidst gang havde ikke så få ”indfødte”
Turneringen er tilrettelagt sådan, at Ikke blot etteren, men også den bedste toer sammenlagt fra de tre puljer går videre Det betyder, at vores spillere ikke kan vide om de skal tilbringe en eller to uger i Spanien – måske ikke nemt for en arbejdsgiver at acceptere.
Samtidig har vores omkring fem landsholdsspillere yderligere udsigt til at skulle spille landsholdscricket i mindst fem uger i 2021 - og med ECL ryger det op på syg uger. Det kan vist godt give problemer !!!